CELEX: 42013X0327(02)
Language: hr
Date: 2013-03-27 00:00:00
Title: Izmjene iz 2013. Pravilnika br. 58 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji: I.Naprava za zaštitu od stražnjeg podlijetanja – II.Vozila s obzirom na ugradbu naprava za zaštitu od stražnjeg podlijetanja homologiranog tipa – III.Vozila s obzirom na njihovu zaštitu od stražnjeg podlijetanja

11/Sv. 086
            
            
               HR
            
            
               Službeni list Europske unije
            
            
               285
            
         42013X0327(02)
   
               L 089/34
            
            
               SLUŽBENI LIST EUROPSKE UNIJE
            
            
               27.03.2013.
            
         Samo izvorni tekstovi UN/ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN/ECE dokumenta TRANS/WP.29/343, koji je dostupan na internetskoj stranici:
   http://www.unece.org/trans/main/wp29/wp29wgs/wp29gen/wp29fdocstts.html
   Izmjene iz 2013. Pravilnika br. 58 Gospodarske komisije Ujedinjenih naroda za Europu (UN/ECE) –
   Jedinstvene odredbe o homologaciji:
   
               I.
            
            
               Naprava za zaštitu od stražnjeg podlijetanja
            
         
               II.
            
            
               Vozila s obzirom na ugradbu naprava za zaštitu od stražnjeg podlijetanja homologiranog tipa
            
         
               III.
            
            
               Vozila s obzirom na njihovu zaštitu od stražnjeg podlijetanja
            
         Izmjene Pravilnika br. 58 objavljenog u SL L 232 od 30.8.2008.
   Uključuje:
   
                
            
            
               Dopuna 1. niza izmjena 02 – dan stupanja na snagu: 26. srpnja 2012.
            
         
                
            
            
               Ispravak 1. izmjene revizije 2. Pravilnika – dan stupanja na snagu: 26. srpnja 2012.
            
         
                
            
            
               Dopuna 2. niza izmjena 02. - dan stupanja na snagu: 18. studenoga 2012.
            
         
                
            
            
               Dopuna 3. niza izmjena 02. - dan stupanja na snagu: 15. srpnja 2013.
            
         
      Izmjene u glavnom tekstu Pravilnika
   
   Stavak 1.1.1. mijenja se i glasi:
   
               „1.1.1.
            
            
               DIO I.: naprave za zaštitu od stražnjeg podlijetanja namijenjene za ugradbu na vozila kategorija M, N i O (1);”
            
         Stavak 1.1.2., mijenja se i glasi:
   
               „1.1.2.
            
            
               DIO II.: ugradbu na vozila kategorija M, N i O (1) naprava za zaštitu od stražnjeg podlijetanja homologiranih u dijelu I. ovog Pravilnika;”
            
         Stavak 1.1.3., mijenja se i glasi:
   
               „1.1.3.
            
            
               DIO III.: vozila kategorija M, N i O (1) opremljena napravom za zaštitu od stražnjeg podlijetanja koji nije posebno homologiran u skladu s dijelom I. ovog Pravilnika ili koji je tako oblikovan i/ili opremljen da se može smatrati da njegovi sastavni dijelovi u cijelosti ili djelomično ispunjavaju funkcije naprave za zaštitu od stražnjeg podlijetanja.”
            
         Umetnuti novi stavak 1.1.4. (uključujući napomenu (1), koji glasi:
   
               „1.1.4.
            
            
               Vozila kategorija M1, M2, M3, N1, O1 i O2 (1) zbog razloga zaštite od stražnjeg podlijetanja.”
            
         Napomena 1. mijenja se i glasi:
   
      „Kako je utvrđeno u o konstrukciji vozila (R.E.3) dokument TRANS/WP.29/78/Rev.2., stavak 2.”
   
   Stavak 2. mijenja se i glasi:
   
               „2.
            
            
               OPĆI ZAHTJEVI”
            
         Umetnuti nove stavke 2.1. do 2.3. (napomena (1) ostaje nepromijenjena) koji glase:
   
               „2.1.
            
            
               Sva vozila su konstruirana i/ili opremljena kako bi osigurala učinkovitu zaštitu po svojoj cjelokupnoj širini od podlijetanja vozila spomenutih u stavku 1. ovog Pravilnika i slučaju stražnjeg sudara s vozilima kategorije M1 i N1(1).
            
         
               2.2.
            
            
               Vozilo se ispituje pod uvjetima kako su utvrđeni u stavku 2. Priloga 5.
            
         
               2.3.
            
            
               Svako vozilo u jednoj od kategorija M1, M2, M3, N1, O1 ili O2 smatra se da zadovoljava gore određen uvjet:
               
                           (a)
                        
                        
                           ako zadovoljava iste uvjete koji su određeni u dijelu II. ili dijelu III.; ili
                        
                     
                           (b)
                        
                        
                           ako zračnost od tla stražnjeg dijela neopterećenog vozila ne prelazi 550 mm izvan širine koja nije uža od širine stražnje osovine za više od 100 mm sa svake strane (isključujući izbočenje guma u dodiru s tlom); ili
                        
                     
                           (c)
                        
                        
                           U slučaju vozila kategorija O1 i O2 kod kojih gume strše više od polovice njihove širine izvan nadogradnje vozila (isključujući blatobrane) ili izvan šasije ako ne postoji nadogradnja, zračnost od tla stražnjeg dijela neopterećenog vozila ne prelazi 550 mm preko širine koja nije uža od 100 mm oduzeto od udaljenosti izmjerene između krajnjih unutarnjih točaka guma (isključujući izbočenje guma u dodiru s tlom), sa svake strane.
                        
                     Ako postoji više od jedne stražnje osovine, širina koja se uzima u obzir je širina najšire osovine.
               Zahtjevi stavaka 2.3.(b) i 2.3.(c) ispunjavaju se barem na liniji:
               
                           (a)
                        
                        
                           udaljenoj najviše 450 mm od krajnjeg stražnjeg dijela vozila;
                        
                     
                           (b)
                        
                        
                           koja može imati prekide koji ukupno nisu veći od 200 mm.”
                        
                     
         Stavak 15.1. mijenja se i glasi:
   
               „15.1.
            
            
               Ako je vozilo podneseno za homologaciju prema ovom Pravilniku opremljeno homologiranom napravom za zaštitu od stražnjeg podlijetanja i ispunjava zahtjeve iz stavka 16. mora se dodijeliti homologacija tog tipa vozila.”
            
         Stavak 16.2. mijenja se i glasi:
   
               „16.2.
            
            
               Širina naprave za zaštitu od stražnjeg podlijetanja ne smije ni u jednoj točki prekoračiti širinu stražnje osovine izmjerene na krajnim bočnim točkama kotača, izuzimajući izbočenje guma u dodiru s tlom, niti od nje biti uži više od 100 mm. Ako je naprava sastavni dio ili je ugrađena u nadogradnju vozila koja je sama šira od širine stražnje osovine, onda se zahtjev da širina naprave za zaštitu od stražnjeg podlijetanja ne prelazi širinu stražnje osovine, ne primjenjuje. Međutim, u slučaju vozila O1 i O2 kod kojih gume strše više od polovice njihove širine izvan nadogradnje vozila (isključujući blatobrane) ili izvan šasije, ako ne postoji nadogradnja, širina naprave za zaštitu od stražnjeg podlijetanja nije uža od 100 mm oduzetih od udaljenosti izmjerene između krajnjih unutarnjih točaka guma, isključujući izbočenje guma u dodiru s tlom, sa svake strane. Ako ima više stražnjih osovina, kao mjerodavnu treba uzeti širinu najšire osovine. Osim toga, odredbe iz stavaka 3.1.2. i 3.1.3. Priloga 5. koji se odnose na udaljenost hvatišta ispitnih sila od vanjskih rubova stražnjih kotača navedene u obrascu s izjavom o homologaciji (stavak 7. Priloga 1.,) moraju biti zadovoljene.”
            
         Stavak 24.1. mijenja se i glasi:
   
               „24.1.
            
            
               Ako vozilo podneseno za homologaciju prema ovom Pravilniku ispunjava zahtjeve iz stavaka 2.3.(b) i 2.3.(c) i 25. i ispitano je poštujući uvjete određene u stavku 2.2., dodjeljuje se homologacija tog tipa vozila.”
            
         Stavak 25.3. mijenja se i glasi:
   
               „25.3.
            
            
               Širina zaštite od stražnjeg podlijetanja ne smije ni u jednoj točki prekoračiti širinu stražnje osovine izmjerene na krajnim bočnim točkama kotača, izuzimajući izbočenje guma u dodiru s tlom, niti od nje biti uža više od 100 mm. Ako je naprava sastavni dio ili je ugrađena u nadogradnju vozila koja je sama šira od širine stražnje osovine, onda se zahtjev da širina naprave za zaštitu od stražnjeg podlijetanja ne prelazi širinu stražnje osovine, ne primjenjuje. Međutim, u slučaju vozila O1 i O2 kod kojih gume strše više od polovice njihove širine izvan nadogradnje vozila (isključujući blatobrane) ili izvan šasije, ako ne postoji nadogradnja, širina naprave za zaštitu od stražnjeg podlijetanja nije uža od 100 mm oduzetih od udaljenosti izmjerene između krajnjih unutarnjih točaka guma, isključujući izbočenje guma u dodiru s tlom, sa svake strane. Ako ima više stražnjih osovina, kao mjerodavnu treba uzeti širinu najšire osovine. Kada je vozilo ili nadogradnja vozila šira od širine stražnje osovine, ne primjenjuje se zahtjev prema kojem širina zaštite od stražnjeg podlijetanja ne smije prelaziti širinu stražnje osovine.”
            
         Stavak 31.3. mijenja se i glasi:
   
               „31.3.
            
            
               S početkom 18 mjeseci nakon dana stupanja na snagu ovog Pravilnika kako je izmijenjen nizom izmjena 02, ugovorne stranke koje primjenjuju ovaj Pravilnik:
               
                           (a)
                        
                        
                           mogu odbiti tip sastavnog dijela ili zasebne tehničke jedinice koja ne ispunjava zahtjeve u skladu s dijelom I. ovog Pravilnika kako je izmijenjen nizom izmjena 02;
                        
                     
                           (b)
                        
                        
                           mogu dodijeliti homologacije samo ako taj tip sastavnog dijela ili zasebne tehničke jedinice za koju se zahtijeva homologacija ispunjava zahtjeve iz dijela I. ovog Pravilnika kako je izmijenjen nizom izmjena 02;
                        
                     
                           (c)
                        
                        
                           može zabraniti ugradbu na vozilo tipa sastavnog tijela ili zasebne tehničke jedinice koji ne ispunjava zahtjeve dijelova I. i II. ovog Pravilnika kako su izmijenjeni nizom izmjena 02.”
                        
                     
         Stavak 31.5. mijenja se i glasi:
   
               „31.5.
            
            
               S početkom 48 mjeseci nakon dana stupanja na snagu ovog Pravilnika kako je izmijenjen nizom izmjena 02, ugovorne stranke koje primjenjuju ovaj Pravilnik:
               
                           (a)
                        
                        
                           dodjeljuju homologacije samo ako taj tip vozila za kojeg se zahtijeva homologacija ispunjava zahtjeve stavaka 2.3.(b) i 2.3.(c) i dijela III. ovog Pravilnika kako je izmijenjen nizom izmjena 02;
                        
                     
                           (b)
                        
                        
                           mogu odbiti nacionalnu ili regionalnu homologaciju tipa i mogu odbiti nacionalnu ili regionalnu registraciju (početak uporabe) vozila koje ne ispunjava zahtjeve stavaka 2.3.(b) ili 2.3.(c) ili dijela III. ovog Pravilnika kako je izmijenjen nizom izmjena 02.”
                        
                     
         
      Izmjene Priloga
   
   Prilog 3. mijenja se i glasi:
   …
   tipa vozila s obzirom na njegovu zaštitu od stražnjeg podlijetanja sukladno stavku 2.3.(b)/stavku2.3.(c)/dijelu III(2) Pravilnika br. 58.
   …
   Prilog 5., stavak 3.1.2. mijenja se i glasi:
   
               „3.1.2.
            
            
               U slučajevima koji su određeni u stavcima 1.1.1. i 1.1.2. ovog Priloga, vodoravna sila od 50 kN-a ili 25 posto sile koja odgovara najvećoj masi vozila, ovisno o tome koja je od te dvije vrijednosti manja, mora se primijeniti uzastopno u dvije točke koje su postavljene 300 ± 25 mm od uzdužnih ravnina koje dodiruju vanjske rubove kotača na stražnjoj osovini ili napravu za zaštitu od stražnjeg podlijetanja, ako prekoračuje širinu stražnje osovine, i u trećoj točki koja se nalazi na dužini koja spaja te dvije točke u središnjoj uspravnoj ravnini vozila.”